**ДОДАТНО ПОЈАШЊЕЊЕ 1**

**ПИТАЊА**

Poštovani,

Molim vas za dodatna pojašnjenja/odgovore na molbu:

1. Molimo vas da član 4 modela ugovora, stav 2, uskladite sa Zakonom o elektronskim komunikacijama koji je obavezujući za sve operatore, a koji predviđa rok za odgovor na reklamaciju 15 dana („**''У случају да се установи да услуга која је предмет овог уговора одступа од стандарда из претходног става, добављач се обавезује да услугу уговореног квалитета изврши у најкраћем могућем року, а најкасније у року од два дана од дана пријема писане рекламације наручиоца“).**
2. Molimo vas da nam date preciznu informaciju (zgrada, sprat ...) gde se nalazi telefonska centrala koju je potrebno povezati sa čvorištem operatera.

Poštovani,

U vezi sa pripremom ponude za javnu nabavku usluga mobilne telefonije JN br. 148-16-O, molimo vas za pojašnjenje i odgovor na pitanje:

1. Koji je rok važenja menice za ozbiljnost ponude?
2. Da li se ugovor zaključuje na 12 meseci kako se navodi u članu 10. Modela Ugovora ili na 24 meseca kako se navodi u Opisu predmeta javne nabavke datom na strani 5/30 konkursne dokumentacije?

**ОДГОВОРИ на 1. групу питања**

* + - 1. Наручилац остаје при захтевима из конкурсне документације, с обзиром да се одредба закона на коју се заинтересовано лице позива не односи на захтев наручиоца. Наручилац напомиње да уговор о јавној набавци није адхезиони, већ двострано теретни уговор. Такође, наручилац, Клинички центар Војводине, као терцијарна здравствена установа за целу територију Аутономне покрајине Војводине, узимајући у обзир важност делатноси коју обавља, свакако не може да чека од оператера 15 дана само за добијање одговора.
			2. Телефонска централа се налази у кругу Клиничког центра Војводине, од стране улице Хајдук Вељкове 1 (преко пута Института за здравствену заштиту деце и омладине Војводине).

Тачну локацију можете проверити на вебсајту наручиоца, на страници <http://www.kcv.rs/rs/mapa_kcv.html> - мали, бели објекат, између зграде 25 и зграде 13.

Телефонска централа је у приземљу, односно, објекат нема спратност.

**ОДГОВОРИ на 2. групу питања**

Средство обезбеђења траје најмање десет дана дуже од дана истека рока за коначно извршење обавезе понуђача која је предмет обезбеђења (како стоји на страни 15 од 30 конкурсне документације).

Уговор се закључује на период од максимално 24 месеца (како стоји на страни 5 од 30 конкурсне документације).

Измена конкурсне документације ће бити доступна на Порталу јавних набавки и вебсајту Клиничког центра Војводине.

С поштовањем,

Комисија за јавну набавку 148-16-О